  Виталий Пронин Тол ворттылонъёсты ӟеч сямлы пӧрмытоно, шуимы.Ижысь великен ворттылӥсьёс корт эшъёссэс ураме кылем арняе поттӥзы ни. Озьы Удмуртиын  толалтэ нырысьсэ велопарад ортчиз.Дерябинлэн синпелетэз доры 150 пала адямиос люкаськизы. Ваньзы велик вылын. Шӧдске, мӧзмиллям ини кык питрано эшсылэсь - тубатъёстӥ великен тэтчало, одӥг колёса вылын яке руль борды кутӥськытэк, ворттыло. Озьы ик пӧламы вал фэт-байкен, паськыт колёсаен велосипедэн, ворттылӥсьёс. Паймытӥз 2 пукон интыен но 2 адямилы педаль бергатонэн лэсьтэм велосипед.Мылкыд капчи, куазен но туж удалтӥз - шундыё но шуныт вал. Иж тымет кузя огмы бӧрсьы огмы ширтӥм. Дыртытэк, кылисьёсты возьмаса. Бен, педаль бергатон висказы усьылӥсьёс но шедьылӥзы, уго котыр йӧвалег. Но нокинэ та ӧз кышкаты. Ваньмы Киров паркысь нюлэс куше вуимы. Отын туспуксим но тылскем вылын чай пӧзьтӥм.Тол ворттылонъёсты ӟеч сямлы пӧрмытоно, шуимы.Ангелина Снигирёва  Теги: Егитъёс Ижкар  